DEĊIŻJONI TAL-KUNSILL
tat-18 ta' April 2005
li temenda d-Deċiżjoni tal-Kunsill tas-16 ta’ Diċembru 1980 li tistabbilixxi Kumitat Konsultattiv għall-Programm ta' Fużjoni
(2005/336/Euratom)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari r-raba' paragrafu ta’ l-Artikolu 7 tiegħu,
Wara li kkunsidra d-Deċiżjoni tal-Kunsill 2002/668/Euratom tat-3 ta' Ġunju 2002 dwar is-sitt programm kwadru tal-Komunità Ewropea dwar l-Enerġija Atomika (Euratom), għal riċerka fuq l-enerġija nukleari u attivitajiet ta’ taħriġ, u għal kontribuzzjoni fil-kreazzjoni ta’ Żona ta’ Riċerka Ewropea (2002-2006) (1),
Wara li kkunsidra d-Deċiżjoni tal-Kunsill 2002/837/Euratom tat-30 ta' Settembru 2002 li tadotta programm speċifiku (Euratom) għar-riċerka u t-taħriġ fuq l-enerġija nukleari (2002-2006) (2), u b'mod partikolari l-Artikolu 6(2) tagħha li jipprevedi li, sabiex timplimenta l-programm speċifiku, il-Kummissjoni għandha tkun assistita minn Kumitat Konsultattiv u li, għall-aspetti relatati mal-fużjoni, il-kompożizzjoni ta' dan il-Kumitat u r-regoli u l-proċeduri dettaljati ta' ħidma applikabbli għalih għandhom ikunu kif stabbilit fid-Deċiżjoni tal-Kunsill 4151/81 ATO 103 tas-16 ta' Diċembru 1980, li tistabbilixxi Kumitat Konsultattiv għall-Programm ta' Fużjoni (3) (minn issa 'l quddiem imsejħa d-“Deċiżjoni tal-Kunsill tas-16 ta' Diċembru 1980”)
Wara li kkunsidra l-Att ta' Adeżjoni 2003, u b'mod partikolari, l-Artikolu 51 tiegħu,
Wara li kkunsidra d-Deċiżjoni tal-Kunsill tas-16 ta' Diċembru 1980 li tistabbilixxi Kumitat Konsultattiv għall-Programm ta' Fużjoni (minn issa 'l quddiem magħruf bħala l-“CCE-FU”), u b'mod partikolari l-paragrafu 14 tagħha, li jistabbilixxi sistema ta' votazzjoni għal dan il-Kumitat,
Billi:
(1)
Is-CCE-FU għandu jagħti l-opinjonijiet tiegħu permezz ta' sistema ta' voti peżati meta, waqt li jaġixxi skond il-paragrafu 5(g) tad-Deċiżjoni tal-Kunsill tas-16 ta' Diċembru 1980, huwa jiddefinixxi l-azzjonijiet ta' prijorità bil-ħsieb ta' l-allokazzjoni ta' appoġġ preferenzjali.
(2)
Fil-21 ta' Ottubru 2004 s-CCE-FU irrakkomanda unanimament aġġornament tas-sistema tiegħu ta' voti peżati li għandha tkun applikata fil-Kumitat imsemmi fil-paragrafu 14 tad-Deċiżjoni tal-Kunsill tas-16 ta' Diċembru 1980, meta jiġu trattati aspetti relatati mal-fużjoni, sabiex jiġu inklużi d-drittijiet tal-votazzjoni ta' l-Istati Membri l-ġodda wara l-adeżjoni tagħhom.
(3)
Bil-ħsieb ta' dan t'hawn fuq, issa hu xieraq li d-Deċiżjoni tal-Kunsill tas-16 ta' Diċembru 1980 tiġi emendata kif meħtieġ,
IDDEĊIEDA KIF ĠEJ:
Artikolu Uniku
Fil-paragrafu 14 tad-Deċiżjoni tal-Kunsill tas-16 ta' Diċembru 1980, l-aħħar żewġ sentenzi għandhom jiġu ssostitwiti bit-test li ġej:
“Opinjonijiet li jirreferu għall-paragrafu 5(g) għandhom ikunu adotatti permezz tas-sistema ta' voti peżati li ġej:
Il-Belġju
2
Ir-Repubblika Ċeka
2
Id-Danimarka
2
Il-Ġermanja
5
L-Estonja
1
Il-Greċja
2
Spanja
3
Franza
5
L-Irlanda
2
L-Italja
5
Ċipru
1
Il-Latvja
1
Il-Litwanja
2
Il-Lussemburgu
1
L-Ungerija
2
Malta
1
L-Olanda
2
L-Awstrija
2
Il-Polonja
3
Il-Portugall
2
Is-Slovenja
1
Is-Slovakkja
2
Il-Finlandja
2
L-Isvezja
2
Ir-Renju Unit
5
L-Isvizzera
2
Total
60
Għall-adozzjoni ta' opinjoni, il-maġġoranza meħtieġa għandha tkun 31 vot favur minn mill-anqas erbatax-il delegazzjoni.”.
Magħmul fi Brussell, 18 ta’ April 2005.